- Der er for eksempel "Julefred" og "Santa Ale", siger Britt Køster og viser et udvalg af økologiske juleøl. Britt Køster er økologisk købmand hos Butik Køster i Astrup ved Hjørring. Her er de økologiske jule produkter så som kirsebærsauce, småkager, snaps og grønkål, sat på hylderne. - En populær vare har været økologiske julekalendere, hvor der er en rigtig fornuftigt chokolade i til 45 kr. Det ligger i tiden generalt , også når det er jul, at folk prioriterer "lidt, men godt", fremfor større mængder, fortæller købmanden. Den økologiske jul kan altså bare komme an i Astrup. Men ikke alle steder er det lige så nemt for økologisk bevidste kunder at finde de varer, der hører julen til. Det forsøger Økologisk Landsforening at rode bod på med en ny hjemmeside. Her kan man blive guidet frem til, hvor man kan handle ind til en grøn og miljøvenlig jul.

Opsummering:
Økologisk Landsforening har søsat en ny hjemmeside med en juleguide, der viser, hvor man kan købe, alt hvad julehjertet måtte begære.